Telefoni järelmaksuga ostmine on üks kõige levinumaid järelmaksuvariante Eestis. Näiteks ostavad paljud iPhone'i järelmaksuga, kuna nii iDeal kui Valge Klaar pakuvad järelmaksuvõimalusi ning telefon maksab üpris palju.
See, et telefoni saab järelmaksuga osta, ei tähenda, et see on hea mõte. Telefon on küll tarbeese ja võib olla vajalik teatud asjaajamiste jaoks, kuid tänapäeval saab osta telefone ka kasutatult väga odavalt, seda nii komisjonipoodidest kui ka Facebooki gruppidest. Nutitelefone leiab isegi alla 100 euro ja seega pole mõtet endale võtta lisakoormust järelmaksu näol, makstes oma telefonile hulgaliselt peale intressi tõttu.
Telefon on enamike jaoks eelkõige lõbuasi ning seega ei tasu end koormata järelmaksuga. Leia viis, kuidas säästa raha ja panna kõrvale telefoni ostmiseks ning seni kasuta soodsat telefoni. Ära võta endale võlgnevusi kaela selleks, et lihtsalt eputada uue nutitelefoniga!